# Pobijedi sramotu nastalu zbog uništenih odnosa

Zdravo,

ja sam Courtney, iz službe „women Living Well“ koja je dom za Dobro Jutro Djevojke. Mi čitamo Bibliju, od korica do korica, 1 poglavlje dnevno (od ponedjeljka do petka).

Ovaj tjedan započele smo proučavanje Ivanovog evanđelja. Čitale smo Ivanovo evanđelje, od 1. do 5. poglavlja.

Ako želiš imati dublji odnos s Isusom, onda je ova biblijska knjiga za tebe.

U stvari, ova služba – služba Women Living Well (Žene dobro žive), dobila je ime po odlomku iz 4. poglavlja, odlomak koji govori o ženi kod zdenca. Ja vjerujem da će žene živjeti dobro kada piju sa izvora žive vode, žive riječi Božje. (Ovo je igra riječi na engleskom jer riječ well kao imenica znači bunar, zdenac. kao pridjev riječ well znači dobro.)

Danas želim govoriti o ženi kraj studenca.

Zanimljivo je ovo, prije deset godina, kada sam ovoj službi dala ime bila sam potpuno usmjerena samo na Isusa i kako je On naš živi izvor i kako se želimo usmjeriti na Pismo i danju i noću.

Nisam se baš fokusirala na ženu kraj zdenca.

Tako, kada sam ovaj tjedan došla do ovog odlomka i počela ga proučavati, da bi se pripremila za snimanje ovog videa, shvatila sam koliko se mogu povezati sa ovom ženom kraj zdenca.

Tako je predivna.

I sve o čemu ću danas govoriti danas je kako pobjediti sramotu nastalu zbog uništenih odnosa.

I kako, čak ako Bog te odnose, koji su uništeni, ne obnovi – On želi obnoviti tebe i On želi upotrijebiti tebe.

Vidiš, ova žena kraj zdenca imala je pet muževa. I sa čovjekom, s kojim je u to vrijeme živjela, nije bila udana za njega.

Vidjet ćemo kako joj se Isus obraća u ovom odlomku, ali vidjet ćemo da je ovo žena koja je bila odbačena mnogo puta,da je bila iskorištavana, možda i zlostavljana i da je osjećala sram zbog svega kroz što je prošla.

Sjetimo se, ljudi su je možda obilježili raznim imenima, zbog stvari koje su joj se dogodile, zbog onog što je ona učinila... i vidjet ćemo ovdje, odmah na početku odlomka da ona dolazi na zdenac po vodu u podne, kada nitko drugi neće biti tamo.

U toj kulturi, većina žena ide po vodu rano ujutro, kada još nije jako vruće. Vjerovatno idu zajedno, druže se.

A ova žena samo želi biti potpuno sama.

Kao žene koje ujutro idu u Starbucks na kavu. Ali, ova žena ide kasnije kada ne želi sresti druge žene, koje sve znaju o njoj i pričaju o njoj.

Ona ide tamo sama. Ali, pred njom je božanski susret.

Vidiš, kada smo potpuno sami, kada smo odbačeni, kada prolazimo kroz veliku patjnu, kada smo slomljeni i kada se možda ne možemo povezati sa nekom drugom osobom jer smo potpuno slomljeni... Baš tada se pojavi Isus!

Jer, On nas voliko tako snažno. On voli one slomljenog srca.

I, On je tu!

On je pita da mu da vode da se napije... i kada čitamo dalje, On joj kaže: tko god se napije ove vode, ožednjet će opet.

Tim riječima, On misli na vodu iz zdenca. On kaže, tko god pije ovu vodu, ožednjet će opet.

Baš kao i ti ovo jutro kada si se ustala, napila si se vode ili soka ili kavu... i u toku dana opet ćeš ožednjeti. Mi moramo nastaviti piti.

Ali, On kaže, tko god pije vode koju ću mu Ja dati – ovdje govori o žeđi naše duše – i kaže: neće više nikada ožednjeti!

Više nećemo morati piti sa izvora ovoga svijeta.

I, On kaže: voda koju ću mu Ja dati, postat će u njemu izvorom vode što teče u život vječni. – Ivan 4,14

Vidiš, u Starom zavjetu Božja prisutnost je boravila u hramu, u Svetinji nad svetinjama.

Ali, sada Duh Sveti ulazi u nas. Mi smo hram! Mi smo svetinja nad svetinjama.

Kada prihvatimo Isusa za osobnog Spasitelja (svako od nas zasebno i osobno), vjerujemo u Njega i pokajemo se za svoje grijehe – tada smo spašene i Duh Sveti nas tada ispunja i mi (svaka za sebe i osobno) postajemo svetinja nad svetinjama. Njegova prisutnost je sa nama. Više ne moramo ovisiti o ljudima i stvarima ovoga svijeta da ispune potrebe naše duše.

Vidiš, ova žena sa pet muževa... najvjerovatnije je tražila nekoga tko je nikada neće ostaviti, nikada je neće zapostaviti, napustiti (Hebrejima 13,5), nikada je odbaciti, niti izdati i voljeti bezuvjetno.

Ali, na cijelome svijatu nema čovjeka koji to može ispuniti savršeno.

Samo Isus daje to obećanje da nas neće napustiti nit zaboraviti.

I ona traži kako da ta njena potreba bude ispunjena u različitim muškarcima i svaki je razočara.

I mi to radimo.

Možda to nije naš muž, možda stavljamo svoja očekivanja (pritisak) na prijatelje ili odnose u obitelji i onda se osjećaš odbačeno i ranjeno. Ne možeš razumjeti i to te lomi i najradije bi pobjegla i pitš se: što ne valja sa mnom da me ta osoba ne voli, što radim pogrešno...

Ovdje vidimo da Isus poznaje njenu cijelu priču i ona je sigurna, ona je voljena i osjeća tu ljubav.

U Ivanu 4,28 kaže da je žena ostavila svoj vrč i otišla u grad... – to se događa kada sretnemo Isusa!

Ostavimo svijet iza sebe! Ne trebam ništa, trebam Isusa!

Piše da je otišla u grad i rekla ljudima: „Dođite vidjeti čovjeka koji mi je rekao sve što sam ikada učinila! Nije li On Krist?“

Ona sada shvaća da je On Mesija i da ljudi to trebaju znati!  
Zaboravila je da želi biti potpuno sama. Ona je sada evangelizator. Ona trči i govori drugima o Isusu!

To se događa kada Bog ukloni sav naš sram i sramotu; kada oduzme naš grijeh!

Mi smo tada slobodne i ne trebamo više biti usamljene, ne trebamo se više skrivati od drugih, niti brinuti što ljudi misle o nama.

Jer slobodne smo u Kristu.

Ona je otrkala ljudima i u Ivanu 4,39 piše da su mnogi Samarijanci iz tog grada povjerovali u Njega zbog svjedočanstva ove žene!

Bog je upotrijebio ovu ženu!

Ova žena je imala najprljaviju prošlost i On ju je upotrijebio. I On želi upotrijebiti tebe.

Znaš, mogu se povezati sa ovom ženom jer... mnoge od vas, sigurno znate, da me prije otprilike 3 godine moj muž napustio.

Bio je utorak kada me napustio i pet dana kasnije trebala sam ići u crkvu. Da budem iskrena, nisam htjela ići u crkvu, nisam htjela vidjeti nikoga, nisam htjela pričati sa nikim. Samo sam se htjela sakriti. I te nedjelje, samo sam ostavila djecu u grupi za mlade, i otišla do parkirališta pred hotelom. Samo sam sjedila u autu i plakala. Naredne dvije godine (3 godine su prošle od kada je otišao), ali dvije godine sam svake nedjelje ujutro odvela djecu u grupu za mlade i otišla biti nasamo sa Kristom jer je bilo teško pokazati se u crkvi.

Osjećala sam tu sramotu jer... što sam to napravila! Moj muž me ostavio. Samo sam se htjela sakriti, biti nasamo, nisam se htjela susretati sa ljudima. To je bilo posramljujuće.

Pitala sam se može li me Bog upotrijebiti? Što da radim? I samo sam se htjela sakriti.

Ali, ima nešto što sam naučila kroz sve ono što sam prošla.

Kada je Isus Krist umro na križu, umro je za moje grijehe. To sam već znala.

Ali, On nije samo umro za moje grijehe.

On je uzeo moju sramotu. On je svu sramotu potpuno odnio.

Tako da mi možemo biti slobodni.

U Hebrejima 12,2 piše da stavimo svoj pogled na Isusa Krista, Onoga koji je započeo – stvorio – i završitelja – usavršio – našu vjeru, koji je za radost koja je bila pred Njim podnio križ (ovako se nalazi u engleskom prijevodu).

Jer mu je donilo veliku radost da nas spasi, On je podnio križ i prezreo sramotu!

Piše da je prezreo sramotu – okrenuo je leđa svemu tome jer se radovao našem spasenju.

Mi ne moramo podnositi sramotu zbog slomljenih odnosa.

Nema veze što su ti ljudi učinili ili kako te ljudi etiketiraju ili možda što si ti učinila.

Isus nas voli i On je naša živa voda i On će nas osloboditi ako pijemo sa živog izvora – On će podmiriti sve naše potrebe.

On želi obnoviti tebe.

Možda neće obnoviti taj odnos, ali želi obnoviti tebe.

On te želi upotrijebiti. On želi upotrijebiti tvoj nered i učiniti ga porukom spasenja, oslobođenja.

On želi upotrijebiti tvoju kušnju kao tvoje svjedočanstvo oslobođenja. To je ono što je učinio sa ženom kod zdenca.

(Ovdje je opet igra riječi na engleskom. Mess (nered) u message (poruka) i test (test, kušnja) u testimony (svjedočanstvo).)

Tako je važno za svaku od nas da znamo da ćemo živjeti dobro kada pijemo sa Živog Izvora, žive Božje Riječi.

Ostani u Božjoj Riječi. Nastavi je proučavati.

On te voli tako puno. Neka te Bog upotrijebi.

Nastavi hodati sa Kraljem!